הלך הזרזיר אצל העורב והנבלה אצל הטריפה: על אריה מכלוף דרעי ורון חולדאי.
מעטים הם אישי הציבור שלמשמע שמם, מתמלא יהודי לאומי תחושת קבס כרון חולדאי, ראש עיריית תל אביב. מדובק באדם שחצן, יהיר, מתנשא, בז ומתעב כל מה שריח של יהדות ומסורת נודף ממנו.
"אנחנו עובדים באופן צמוד יחד", אומר דרעי על חברו, חולדאי. "מדברים, צועקים ונשארים ידידים. הוא בין הטובים ביותר שיש לנו. הוא והעיריה שלו הם פשוט דוגמה מצוינת. אתה יכול לשאול את חולדאי אם חוץ מהוויכוח על חוק המרכולים, אם הם מרגישים איזו התנכלות מצידי או מצד שר הפנים. אני רואה את תל אביב ונדהם מההתפתחות של העיר הזאת. נדהם מכמות התקציבים שחולדאי שופך על דרום תל אביב. היחס שלו לציבור הדתי והחרדי – הלוואי ראשי עיר דתיים ומסורתיים היו מתייחסים כמוהו"..
צמד הגיבורים, רון חולדאי ואריה דרעי, בא לחנוך מרכז לנוער חרדי בשכונת התקווה, ואנחנו באנו לשאול למה העסקים של המסתננים פתוחים בשבת, ולמה דרעי מזגזג עם חוק הפיקדון, ולמה אין כוח אכיפה של רשות ההגירה ברחובות, ובעיקר למה נוהל ההרחקה למדינה שלישית לא יוצא לדרך.
מסיל״ה, עמותה שהיא עזר כנגדו של חולדאי במימוש התוכנית הגדולה לחילופי אוכלוסין בדרום תל אביב, רושמת ילדי זרים ומסתננים לגנים ולכיתות א׳. מכיוון שמדובר במספרים בלתי נתפסים ומכיוון שהעירייה הנאורה מקפידה על הפרדה מלאה גם בהרשמה, פתחו להם משרד מיוחד בתחנה המרכזית ובו מתנהל הרישום מעשר בבוקר עד שש בערב.
כל מי שמזדמן לתחנה החדשה ורוצה לשזוף את עיניו במלאכת ידיו של הדיקטטור העירוני, יכול לעשות את זה עד ה-16.2 בימים א׳-ד׳ בין השעות 10.00-18.00 וביום ה׳ 8.00-15.00. המיקום: קומה רביעית, חנות מס׳ 4409, ממש מול התחנה של אוטובוס קו 5 (הכניסה מהרציף החיצוני שממוקמת בין קו 5 לבין המרפאה).